Aminatu Abiodun

Cif Aminatu Abiodun (1924-2018) ku yet Iyalode Ibadan, a̱kpa̱k 13 wu. Á̱ ku lyiat nyia̱ nggu wa yet a̱byii̱k a̱ swak ma̱ng cet a̱ni mi̱ Ibadan a̱zaghyi njen kwi nggu ka, a̱wot á̱ si̱ ta̱taat nang Abiodun ku byia̱ cet ba̱t mami sot á̱nietkhwop-á̱niet a̱gwam wu nang á̱ ngyei Olubadan-in-Council - a̱gwomna̱ti-a̱mali a̱byintyok ba, mbeang tsi̱tsak a̱nyiuk kaswuo ba.

A̱zaghyi njen nang gu nta̱bat ba̱ng cuk Iyalode ji, a̱ ku yet a̱tyubwuang wa. Inside Oyo ku tyia̱ a̱lyoot nggu ka mami á̱niet a̱fwuon ba̱ yet "a̱fwuon ba̱ swak ma̱ng cet" a̱ni mi̱ Si̱tet Oyo, bi̱ri̱ng ma̱ng Alaafin (A̱gwam) Oyo ma̱ng Lamidi Adedibu a̱ yet a̱tyuba̱ngtyok a̱ghyang mami Ibadan.

 Ya̱fang 

Category:Byin 1924
Category:Kwi 2018
Category:Á̱nietkwai-nfwuo-á̱niet A̱ghwangkpang
Category:Á̱niet Ibadan
Category:Á̱nietkwai-nfwuo-á̱niet Ibadan